ناوەنڎو یاۋنەری و چاپەمەنی هەپەگەی جەبارەو چالاکییەکەو هێزەکا گەریلای و هجومەکا سوپاو تورکی ئەرەگیری ئی یاۋنەریەشە ۋەڵاکەرڎۊ:
" هەرێمو زاپی؛
تیمە گېڵېکۍ یەژاستاریما جە ٢٢ۍ حوزەیرانینە سەعاڎ ١٨:١٠ دەیەقۍ بە چەکی قورس ئەو ئەرەگیراشا دا جە مېڎانو مدرامانو گەشمەرڎە ئومێدینە.
جە ٢٤و حوزەیرانینە سەعاڎ ٠٢:٠٠ پۍ ٠٣:٠٠ بە چەکی نیمچە ئۆتۆماتیک دوۋۍ جارۍ گورزۍ قورسۍ ئەو ئەرەگیرا شنیا جە مېڎانو مدرامانو سیداینە.
هەرێمو مەتینای؛
٢٢ۍ حوزەیرانی سەعاڎ ١٦:٠٠ جە مېڎانو مدرامانو زەندوراینە بە رێبازو نیشانە گېرتەی ئەو ئەرەگیرا دریا. جە چالاکییەکەنە کامێرېۋە حەراری و رادارێۋە دلېنەبریۍ.
هجومەکۍ سوپاو دەوڵەتو تورکی ئەرەگیری پی جۆرەنۍ:
٢٢ۍ حوزەیرانی هەرێمو گەشمەرڎە دەلیلی ۋەرنیشتوو زاپینە، ٢٣ۍ حوزەیرانی مېڎانو مدرامانو کوڕەژارۊو زاپی ٢ جارۍ، مېڎانو دەری بیێی هەرێمو گارەی ١جار، مېڎانو سنینی خواکورکی ١جار بە گرڎی ٥ جارۍ ئا یاگۍ بە فرۊکەی جەنگی بۊمبۋاران کریۍ.
٢٢، ٢٣ و ٢٤و حوزەیرانی مېڎانو مدرامانو سیدای جە زاپ، مېڎانەکۍ مدرامانو کەشو جودی، کەشو ئامێدی و کەشو وەهاری جە هەرێمو گەشمەرڎە دەلیلی ۋەرنیشتو زاپی و مېڎانو مدرامانو کەشو هەکاری مەتینای ١٦٥ جارۍ بە کاتیوشا، تانک و چەکی قورس بۊمبۋاران کریۍ.
سوپاو تورکی ئەرەگیری ٢٣ و ٢٤و حوزەیرانی هجومش کەرڎ سەرو سەنگەرەکاماو جە مېڎانو مدرامانو سیداو زاپی حۊلشدا مەڕەکا هۊرکۊڵۊ و بە حەفارە وڕنۊشا".
هـ . ش
